b'\n_START_ARTICLE_\nKristoffer R\xc3\xb8nneberg\n_START_PARAGRAPH_\nKristoffer R\xc3\xb8nneberg (f\xc3\xb8dt 1978, Oslo) er en norsk journalist og forfatter. Han har siden 2005 v\xc3\xa6rt ansatt i Aftenposten, der han var avisens USA-korrespondent fra 2013-2017, samt fast reporter i Folkerepublikken Kina fra 2005-2007. I tillegg er han del av avisens utenriksredaksjon.\n_START_SECTION_\nBakgrunn\n_START_PARAGRAPH_\nR\xc3\xb8nneberg reiste mye i sin barndom, og har tilbragt deler av oppveksten i Kuwait. Han tok videreg\xc3\xa5ende utdanning ved United World College i Singapore. Senere tok han sin bachelorgrad i journalistikk og sosiologi ved City University London. _NEWLINE_R\xc3\xb8nneberg har tidligere jobbet i Nettavisen og Dagens N\xc3\xa6ringsliv, samt for den norske ambassaden i Washington, D.C. Han ble i 2005 deltidsansatt i Aftenposten som journalist i Folkerepublikken Kina (2005-2007), og fikk fast ansettelse i avisen 2008. Han var deretter Aftenspostens USA-korrespondent fra 2013-2017.  _NEWLINE_I dag er R\xc3\xb8nneberg en sentral skikkelse i Aftenpostens utenriksredaksjon, med ukentlige reportasjeartikler.  _NEWLINE_R\xc3\xb8nneberg har gitt ut boken Reisen til Mandalay - en reise fra Burma til Myanmar (2015).'